திருச்சபையின் தொடக்க காலம்: கி.பி. 34-312
==திருச்சபை வரலாற்றின் கால கட்டங்கள்==
 
 {{Main|கத்தோலிக்க திருச்சபையின் வரலாற்று நிகழ்ச்சிக் கால வரிசை}}
 {{கத்தோலிக்க திருச்சபையின் வரலாற்று நிகழ்ச்சிக் கால வரிசை}}
 [[கத்தோலிக்க திருச்சபை|கத்தோலிக்க திருச்சபையின்]] வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:
 
 *[[திருச்சபை உருவாதல்: கிறிஸ்து பிறப்பு முதல் கி.பி. 33 வரை]]
 *திருச்சபையின் தொடக்க காலம்: கி.பி. 34-312
 *[[திருச்சபையின் தொடக்க காலம்: கி.பி. 313-476]]
 *[[திருச்சபை வரலாற்றின் நடுக் காலம்: கி.பி. 477-799]]
 *[[திருச்சபை வரலாற்றின் நடுக் காலம்: கி.பி. 800-1453]]
 *[[திருச்சபை வரலாற்றின் நடுக் காலம்: கி.பி. 1454-1600]]
 *[[திருச்சபை வரலாற்றின் நவீன காலம்: கி.பி. 1600-1800]]
 *[[திருச்சபை வரலாற்றின் நவீன காலம்: கி.பி. 19ஆம் நூற்றாண்டு]]
 *[[திருச்சபை வரலாற்றின் தற்காலம்: கி.பி. 20ஆம் நூற்றாண்டு]]
 *[[திருச்சபை வரலாற்றின் தற்காலம்: கி.பி. 21ஆம் நூற்றாண்டு]]
 
 {{கிறித்தவம்}}
 ==தொடக்க காலக் கிறித்தவம் (கி.பி. 34 - கி.பி. 312) ==
 
 *கி.பி. சுமார் 34ஆம் ஆண்டு: [[ஸ்தேவான் (புனிதர்)|புனித ஸ்தேவான்]], [[இயேசு கிறிஸ்து|கிறிஸ்துவின்]] பொருட்டு உயிர்துறந்த முதல் மறைச் சான்றாளர் (martyr). எருசலேமில் கல்லால் எறிந்து கொல்லப்பட்டார் &lt;sup&gt;(திருத்தூதார் பணிகள் 6:8-7:60)&lt;/sup&gt;
 *கி.பி. சுமார் 34-36ஆம் ஆண்டு: [[இயேசு கிறிஸ்து|இயேசுவின்]] சீடர்களைத் துன்புறுத்திய [[புனித பவுல்|சவுல்]] இயேசுவைக் காட்சியில் காண்கின்றார்; இயேசுவின் ஆர்வமிகு சீடராக மாறுகின்றார் &lt;sup&gt;(கலாத்தியர் 1:13-14; பிலிப்பியர் 3:6; திருத்தூதர் பணிகள் 8:1-3)&lt;/sup&gt;
 *கி.பி. சுமார் 50ஆம் ஆண்டு: [[எருசலேம்|எருசலேமில்]] திருச்சங்கம் கூடுகிறது. கிறிஸ்துவின் சீடராக விரும்பி திருச்சபையில் இணைவோர் புற இனத்தவராயினும் யூத சமயத்தின் பழக்கங்களை (விருத்தசேதனம், உணவு சார்ந்த விதிகள் போன்றவை) கடைப்பிடிக்க வேண்டியதில்லை என்னும் முடிவு எடுக்கப்படுகிறது. [[கிறித்தவம்|கிறித்தவத்துக்கும்]] யூத சமயத்துக்கும் இடையே நிலவும் வேறுபாடு அடிக்கோடிட்டுக் காட்டப்படுகிறது&lt;sup&gt;(காண்க:திருத்தூதர் பணிகள் 15:1-35)&lt;/sup&gt;.
 *கி.பி. சுமார் 52ஆம் ஆண்டு: உறுதியான மரபுப்படி, [[இயேசு கிறிஸ்து|இயேசுவின்]] பன்னிரு சீடர்களுள் ஒருவராகிய [[தோமா (திருத்தூதர்)|புனித தோமா]] [[இந்தியா]] சென்று சேர்கிறார். அவர் கேரளத்தில் இன்றைய திரிஸ்ஸூர் மாவட்டத்தில்.உள்ள கொடுங்கல்லூர் (&quot;கிராங்கனூர்&quot;) என்னுமிடத்தில் வந்திறங்கியதாகக் கூறப்படுகிறது.
 *கி.பி. 64ஆம் ஆண்டு: [[உரோமை]] நகரில் [[நீரோ]] மன்னன் கிறித்தவர்களைத் துன்புறுத்துகிறான்&lt;ref&gt;[http://en.wikipedia.org/wiki/Emperor_Nero நீரோ மன்னன்]&lt;/ref&gt;. உரோமை நகர் தீக்கிரையானதற்கு கிறித்தவர்கள் குற்றம் சாட்டப்படுகிறார்கள். கிறித்தவர்கள் கி.பி. 313ஆம் ஆண்டுவரை பலமுறை துன்புறுத்தல்களுக்கு ஆளாகின்றனர்.
 *கி.பி. 70ஆம் ஆண்டு: தீத்து என்னும் உரோமைத் தளபதியும் உரோமைப் படைகளும் [[எருசலேம்]] கோவிலைத் தரைமட்டமாக்குகிறார்கள்; பலரைச் சிறைப்பிடிக்கிறார்கள்; [[எருசலேம்]] கோவிலிலிருந்து சூறையாடப்பட்ட பொருள்கள் உரோமைக்குக் கொண்டுசெல்லப்படுகின்றன.
 *கி.பி. சுமார் 72ஆம் ஆண்டு: உறுதியான மரபுப்படி, [[தோமா (திருத்தூதர்)|புனித தோமா]] கிறித்தவ நம்பிக்கையின் பொருட்டு [[மயிலாப்பூர்|மயிலாப்பூரில்]] ஈட்டியால் குத்திக் கொல்லப்படுகிறார்.
 *கி.பி. சுமார் 96ஆம் ஆண்டு: கொரிந்து நகர் திருச்சபைக்குத் [[முதலாம் கிளமெண்ட் (திருத்தந்தை)|திருத்தந்தை முதலாம் கிளமெண்ட்]]  முதல் திருமுகம் எழுதுகிறார்&lt;ref&gt;[http://en.wikipedia.org/wiki/First_Epistle_of_Clement திருத்தந்தை முதலாம் கிளெமெண்ட்]&lt;/ref&gt;.
 *கி.பி. சுமார் 100ஆம் ஆண்டு: [[இயேசு கிறிஸ்து|இயேசுவின்]] பன்னிரு திருத்தூதர்களுள் இறுதியானவராக யோவான் எபேசு நகரில் இறக்கிறார்.
 *கி.பி. சுமார் 110ஆம் ஆண்டு: [[இயேசு கிறிஸ்து|இயேசுவின்]] [[திருச்சபை]] எல்லா இடங்களிலும் பரவிவருவதைக் குறிக்கும் விதத்தில் '''கத்தோலிக்க திருச்சபை''' ([[கத்தோலிக்க திருச்சபை]]) என்னும் சொல்முறையை முதன்முதலாகப் புனித [[அந்தியோக்கு இஞ்ஞாசியார்]] என்பவர் பயன்படுத்துகிறார்&lt;ref&gt;[http://en.wikipedia.org/wiki/Ignatius_of_Antioch புனித அந்தியோக்கு இஞ்ஞாசியார்]&lt;/ref&gt;. இவர் அந்தியோக்கு நகரத் திருச்சபையின் ஆயர். திருச்சபையில் ஆயர்கள் தலைவர் ஆவர் என்று வலியுறுத்துகிறார். உண்மையான கிறித்தவக் கோட்பாட்டை ஏற்க மறுப்போரையும் யூத சமயப் பழக்கங்களைக் கிறித்தவத்தில் புகுத்துவதை ஆதரிப்போரையும் எதிர்க்கிறார்.
 *கி.பி. சுமார் 150ஆம் ஆண்டு: '''பழைய இலத்தீன் பெயர்ப்பு''' (Vetus Latina) என்று அழைக்கப்படுகின்ற [[விவிலியம்|விவிலிய]] மொழிபெயர்ப்பு தோன்றுதல். கிரேக்கத்திலிருந்து பெயர்க்கப்பட்ட படைப்பு இது&lt;ref&gt;[http://en.wikipedia.org/wiki/Vetus_Latina விவிலியத்தின் பழைய இலத்தீன் பெயர்ப்பு]&lt;/ref&gt;.
 *கி.பி. சுமார் 155ஆம் ஆண்டு: கிறித்தவக் கொள்கைகளுக்கு மாறான கருத்துகளைத் தெரிவித்த மார்சியன் ([[பழைய ஏற்பாடு|பழைய ஏற்பாட்டுக்]] கடவுள் வேறு, [[புதிய ஏற்பாடு|புதிய ஏற்பாட்டுக்]] கடவுள் வேறு என்று கூறியவர்), வலந்தீனசு ([[ஞானக்கொள்கை|ஞானக்கொள்கையை (Gnosticism)]] ஆதரித்தவர்), மற்றும் மொந்தானுசு கொள்கை கிறித்தவ சமூகத்திடையே பிளவுகளைக் கொணர்கின்றன&lt;ref&gt;[http://en.wikipedia.org/wiki/Marcionism மார்சியன் கொள்கை]&lt;/ref&gt;&lt;ref&gt;[http://en.wikipedia.org/wiki/Montanism மொந்தானுசு கொள்கை]&lt;/ref&gt;&lt;ref&gt;[http://en.wikipedia.org/wiki/Valentinianism வலந்தீனியசு கொள்கை]&lt;/ref&gt;. கிறித்தவரைத் துன்புறுத்தும் செயல் தொடர்கிறது.
 *கி.பி. சுமார் 180ஆம் ஆண்டு: இரனேயசு என்னும் ஆயர் &quot;வேற்றுக் கொள்கையினருக்கு எதிராக&quot; என்னும் நூலை எழுதுகிறார். அக்கால உரோமைப் பேரரசின் கீழ் அமைந்த, இன்றைய [[பிரான்சு]] நாட்டின் லியோன் நகர, ஆயராகப் பணியாற்றிய இவர் ஞானக்கொள்கையைக்  கடுமையாக எதிர்க்கிறார்&lt;ref&gt;[http://en.wikipedia.org/wiki/On_the_Detection_and_Overthrow_of_the_So-Called_Gnosis லியோன் நகர இரனேயசு]&lt;/ref&gt;
 *கி.பி. சுமார் 195ஆம் ஆண்டு: [[முதலாம் விக்டர் (திருத்தந்தை)|திருத்தந்தை முதலாம் விக்டர்]] [[இயேசுவின் உயிர்த்தெழுதல்]] திருவிழா யூதரின் நிசான் மாதத்தின் 14ஆம் நாளில் கொண்டாடப்பட வேண்டும் என்று வாதாடியவர்களைச் சபை நீக்கம் செய்கின்றார் &lt;ref&gt;[http://en.wikipedia.org/wiki/Pope_Victor_I திருத்தந்தை முதலாம் விக்டர்]&lt;/ref&gt;. [[திருச்சபை]] முறைப்படி, நிசான் 14ஆம் நாளுக்குப் பின் வரும் ஞாயிறு உயிர்த்தெழுதல் திருவிழா ஆகும். ஆப்பிரிக்காவில் பிறந்து வளர்ந்த முதல் [[திருத்தந்தை]] விக்டர் ஆவர். அவர் காலத்தில் திருப்பலி கிரேக்க மொழியிலிருந்து மாறி, இலத்தீன் மொழியில் கொண்டாடப்பட்டது.
 *கி.பி. சுமார் 200ஆம் ஆண்டு: தெர்த்தூல்லியன் (கி.பி. 160-220) என்னும் முதல் மாபெரும் இலத்தீன் இறையியல் வல்லுநர் [[கிறித்தவ இறையியல்]] கருத்துகளை எடுத்துரைக்க கீழே வருவதுபோன்ற பல இலத்தீன் சொற்களைப் புதிதாக ஆக்குகிறார்: ஒரே கடவுள் மூன்று ஆள்களாய் இருக்கின்றார் என்பதைக் குறிக்க ''Trinitas'' ([[திரித்துவம்]], மூவொரு கடவுள்); தந்தை, மகன், தூய ஆவி என்னும் மூன்று ''ஆள்கள்'' (Personae) ''ஒரே பொருளாய்'' (consubstantialis/-es) இருக்கின்றார்கள். இச்சொற்கள் இறையியல் கோட்பாடுகளைத் துல்லியமாக வரையறுக்க இன்றுவரை பயன்படுகின்றன&lt;ref&gt;[http://en.wikipedia.org/wiki/Tertullian தெர்த்தூல்லியன்]&lt;/ref&gt;.
 *கி.பி. சுமார் 250ஆம் ஆண்டு: [[ஃபேபியன் (திருத்தந்தை)|திருத்தந்தை ஃபேபியன்]] என்பவர் அக்கால ஃபிரான்சு நாட்டின் பல பகுதிகளுக்குக் கிறித்தவ மறைப் போதகர்களை அனுப்புகிறார் &lt;ref&gt;[http://en.wikipedia.org/wiki/Pope_Fabian திருத்தந்தை ஃபேபியன்]&lt;/ref&gt;.
 *சனவரி 20, கி.பி. 250ஆம் ஆண்டு: உரோமைப் பேரரசின் டேசியசு (Decius) மன்னன் கிறித்தவர்களைக் கொடுமைப்படுத்தத் தொடங்குகிறான்&lt;ref&gt;[http://en.wikipedia.org/wiki/Decius டேசியசு மன்னன்]&lt;/ref&gt;. திருத்தந்தை ஃபேபியன் கொல்லப்படுகிறார். கொடுமைகளுக்குப் பயந்து தம் கிறித்தவ நம்பிக்கையைக் கைவிட்டவர்களை மீண்டும் திருச்சபையில் சேர்ப்பது பற்றிய சர்ச்சை எழுகிறது &lt;ref&gt;[http://en.wikipedia.org/wiki/Donatism கிறித்தவ நம்பிக்கையைக் கைவிட்டோரை மீண்டும் ஏற்பது பற்றிய சர்ச்சை]&lt;/ref&gt;.
 *அக்டோபர் 20, கி.பி. 312ஆம் ஆண்டு: [[உரோமை]] நகர் மில்வியோ பாலத்தில் நடந்த போரில் [[காண்ஸ்டண்டைன்]] பேரரசன் வெற்றி பெறுகிறார். அவர் [[இயேசு கிறிஸ்து|இயேசு கிறிஸ்துவின்]] பெயரால் போரிட்டு வெற்றியடைந்தார் என்று மரபு கூறுகிறது&lt;ref&gt;[http://en.wikipedia.org/wiki/Constantine_I_(emperor) கான்ஸ்டன்டைன் பேரரசன்]&lt;/ref&gt;. அவருடைய போர்வீரர்கள் ''கிறிஸ்து'' என்னும் சொல்லுக்கான கிரேக்க மூலத்தின் முதல் இரு எழுத்துக்களைத் தங்கள் கேடயங்களில் பொறித்துக்கொள்கின்றனர் (கிரேக்கம் ΧΡΙΣΤΌΣ = Christos. முதல் இரு கிரேக்க எழுத்துக்கள்: ΧΡ)&lt;ref&gt;[http://en.wikipedia.org/wiki/Labarum ΧΡ கிறிஸ்துவைக் குறிக்கும் சின்னம்]&lt;/ref&gt;
 
 (தொடர்ச்சி): *[[திருச்சபையின் தொடக்க காலம்: கி.பி. 313-476]]
 
 ==மேலும் காண்க==
 * [http://oce.catholic.com/index.php?title=Curricula:_Church_History History of the Catholic Church கத்தோலிக்க திருச்சபை வரலாறு] {{Webarchive|url=https://web.archive.org/web/20080726123357/http://oce.catholic.com/index.php?title=Curricula:_Church_History |date=2008-07-26 }}
 
 == மேற்கோள்கள் ==
 {{Reflist}}
 
 == வெளி இணைப்புகள் ==
 
 {{DEFAULTSORT:Timeline Of The Catholic Church}}
 [[பகுப்பு:கிறித்தவ வரலாறு]]